Au apărut meserii noi pe piața muncii. Cum poți inventa și tu una.
Trebuie doar să convingi alți zece oameni să facă același lucru pe care îl faci și tu. 69 de noi meserii au fost adăugate în Nomenclator. Elon Musk spune că nici nu ai nevoie de studii superioare pentru a reuși.
Au apărut meserii noi pe piața muncii. Poți să inventezi și tu o meserie, doar dacă mai convingi cel puțin zece oameni să facă același lucru pe care îl faci și tu. 69 de noi meserii au fost adăugate în Nomenclator. Printre acestea regăsim stilist de gene, expert în investigații digitale, consilier filosofic, dar și inginer specialist în robotică, o meserie mult așteptată de Teodor, elev în clasa a VIII-a."Sunt pasionat de robotică de trei ani, fac robotică de la 11 ani. M-aș bucura foarte mult să am o carieră în Robotică și chiar vreau să lucrez de acum la această carieră, să am o viață mai ușoară mai încolo și să am o viață în care îmi place ceea ce fac în fiecare zi", a spus Teodor Vasile, elev în clasa a VIII-a.Și chiar dacă apar meserii noi, facultățile rămân aceleași. Unele au reusit să-și schimbe modul de abordare, dar nu cu viteza cu care se schimbă și piața muncii, explică Marian Staș, expert în educație."Multe universități în special în zona tehnica au făcut pași importanți. Prin proiecte internaționale, pentru a oferi, dacă se poate, pregătire cutting edge, astfel încât sa fie, dacă nu înaintea jocului, în joc", a transmis Marian Staș, expert în educație.Iar dacă facultățile nu țin pasul, Elon Musk, fondatorul Tesla, spune că nici nu ai nevoie de studii superioare ca să reușești. Ai nevoie doar de curaj, ambiție și o conexiune bună la internet. "Nu ai nevoie de facultate pentru a învăța. Totul este disponibil, practic, pe gratis. Poți să înveți tot ce vrei gratuit. Facultățile sunt practic de plăcere și pentru a demonstra că îți faci datoria, dar nu sunt pentru a învăța".Lavinia Turcanu, HR recruiter, le recomandă tinerilor să se implice în proiecte și concursuri care să îi ajute în viitor pe piața muncii."Piața muncii fiind într-o continuă schimbare, ar trebui și școala să fie într-o continuă schimbare. Asta ar însemna ori o conversie, ori calificare a profesorilor, ca aceștia să poată preda anumite competente de care este nevoie acum pe piața muncii. Recomandă studenților, elevilor să fie foarte atenți la ce se întâmplă pe piața muncii", a spus Lavinia Turcanu, HR recruiter.Lista noilor meserii de pe piața muncii.